****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**GRAD GLINA**

**GRADSKO VIJEĆE**

KLASA: 024-03/22-01/11

URBROJ: 2176-20-2-22-2

Glina, 12. kolovoz 2022.

ZAPISNIK

* sa 8. sjednice Gradskog vijeća Grada Gline održane 12. kolovoza 2022. s početkom u 10.00 sati putem aplikacije Zoom.

NAZOČNI ČLANOVI GRADSKOG VIJEĆA

1. Nikša Odić
2. Ivica Cestarić
3. Nikola Janus
4. Željko Jambrešić
5. Domagoj Filipović
6. Dragana Kukoleča
7. Nada Vlajković
8. Radomir Lončarević
9. Mislav Muža

Izostanak ispričali: Mirko Sremić

Izostanak nisu ispričali: Željko Šešerin, Stjepan Kostanjević, Melita Lončarić Biškup

OSTALI NAZOČNI

1. Ivan Janković, mag.ing.geod. et geoinf., gradonačelnik
2. Branka Bakšić, zamjenica gradonačelnika iz reda pripadnika srpske nacionalne manjine
3. Katica Filipović, struč.spec.oec, pročelnica Jedinstvenog upravnog odjela
4. Jasmina Robinić Tkalčević, mag.iur., voditeljica Odsjeka za opće poslove, poslove Gradskog vijeća i društvene djelatnosti
5. Sandra Ščrbak Abramović, mag.oec., voditeljica Odsjeka za financije i nabavu

Vijećnica Nada Vlajković javila je da ne može ukucati kod zbog čega sjednicu prati preko razglasa na mobitelu zamjenice gradonačelnika iz reda pripadnika srpske nacionalne manjine gđe. Branke Bakšić.

Predsjednik Gradskog vijeća g. Nikša Odić konstatira da je na sjednici nazočno 9 vijećnika. Također konstatira da je Povjerenstvo za statut, poslovnik i normativnu djelatnost pregledalo materijale te dalo svoje odobrenje za uvrštavanje u dnevni red.

Za sjednicu predlaže slijedeći

**DNEVNI RED**

1. **Prijedlog Odluke o davanju suglasnosti za provedbu ulaganja u projekt „Ulaganje u opremanje Novog groblja u Glini“**

Predlagatelj: Gradonačelnik Ivan Janković, mag.ing.geod. et geoinf.

Izvjestitelj: Gradonačelnik Ivan Janković, mag.ing.geod. et geoinf.

**Ad. 1.**

Gradonačelnik g. Ivan Janković

* Ispričava se što su materijali stigli u zadnji čas. Radi se o natječaju koji je raspisao LAG i pripremljen je projekat za ulaganje u Novo groblje odnosno ulaganje u opremanje i opremu objekta na Novom groblju. Budući je jedan od uvjeta za prijavu na natječaj suglasnost Gradskog vijeća, ovime se to i čini.

Vijećnik g. Radomir Lončarević

* Bilo je malo vremena da se pregledaju materijali. Dopunu je vidio 20 minuta prije 10 sati. Misli da je riječ o prilogu, ne obrazac, troškovnik već prilog. Stranica 10., tablica Troškovi – piše „Trošak vanjskih usluga 149.090“, nedostaje „zarez 00“. Nigdje ne vidi obrazloženje što se podrazumijeva pod tim troškom.

Gradonačelnik g. Ivan Janković

* U ovom trenutku ne može dati konkretan odgovor. Probati će vidjeti što je točno, da li treba biti točka ili zarez. Grad će dati taj dio na upravljanje Komunalcu.

Vijećnik g. Radomir Lončarević

* Koliko vidi iz materijala zamjenjuje se stara oprema.

Gradonačelnik g. Ivan Janković

* Dio je opremanje odnosno stolarija. Taj dio se zamjenjuje. Video nadzor i druga oprema se dopunjuje.

Vijećnik g. Radomir Lončarević

* Izjavljuje da ne zna s čim će Komunalac upravljati? Upravljao je već i prije i postoji video nadzor s čim je upoznat. Imali su bivšeg kolegu vijećnika Gorana Davidovića pa zna da postoji video nadzor gore na groblju.

Gradonačelnik g. Ivan Janković

* Konstatira da taj video nadzor postoji unutar objekta. Ovdje se radi o tome da se planira video nadzor za groblje što je nužnije jer se događaju upadi i krađe tako da se taj dio stavi pod kontrolu i da Policija može lakše postupati kada dođe do toga.

Vijećnik g. Radomir Lončarević

* Glasati će za ovu točku dnevnog reda budući da je i u kampanji govorio da je nužno, ne samo uvesti određene promjene na objektu i poboljšati opremu već urediti i vanjski dio groblja. U 50% slaže se i s gradonačelnikovim programom iz kampanje jer je imao parolu „Ostani, vrati se“. U ovom dijelu usluga će se poboljšati za one koji će svakako ostati, a nikada se neće vratiti. To je dobar početak.

Gradonačelnik g. Ivan Janković

* Zahvaljuje na opasci i digresiji. Možda će biti dobra parola za iduće izbore. Što se tiče samog projekta konkretno, svi će se složiti u tome da treba urediti na najvišoj razini Novo groblje. Razmatralo se i uređenje svih ostalih staza i okoliša. Po projektu ima puno toga za urediti, ali budući se radi o projektu koji nije velikih financijskih okvira odnosno iznosi 350.000 kn, postoji građevinska dozvola za groblje, ali kada se gledalo za aplikaciju dijela samo građevinske dozvole, to bi bilo vrlo malo toga. Da se ide raditi glavna staza u kojoj se nalazi sva ostala infrastruktura i vodovi, dođe se do toga da se samo jedan dio staze može napraviti, ispalo bi smiješno zbog čega se krenulo na ovaj dio barem opremanja, a u svakom slučaju treba ići prema tome da se uredi kompletno groblje. Nada se da će natječaji biti sve više usuglašeni s potrebama Grada.

Predsjednik Gradskog vijeća g. Nikša Odić

* Upozorava nazočne da je ostalo još 3.55 minute vremena. Za dulje trajanje razgovora ili se plaća ili se opet mora izlogirati pa ponovo ulogirati za novih 40 minuta.

Gradonačelnik g. Ivan Janković

* Konstatira da ako netko još ima pitanja, nalazi se u vijećnici.

Predsjednik Gradskog vijeća g. Nikša Odić daje točku na glasovanje.

Vijećnica gđa. Nada Vlajković glasovala je telefonskim putem na što je reagirao vijećnik g. Radomir Lončarević izjavljujući da se ne može sa sigurnosti utvrditi da je riječ o njoj. Nakon što je zamjenica gradonačelnika iz reda pripadnika srpske nacionalne manjine gđa. Branka Bakšić vijećnicu gđu. Nadu Vlajković uključila preko kamere na mobitelu, vijećnica gđa. Nada Vlajković glasovala je „ZA“ prijedlog Odluke.

Prijedlog Odluke o davanju suglasnosti za provedbu ulaganja u projekt „Ulaganje u opremanje Novog groblja u Glini usvojen je s 8 glasova „ZA“, 1 glasom „PROTIV“, ništa glasova „SUZDRŽAN“.

U 10.22 h predsjednik Gradskog vijeća g. Nikša Odić zaključuje 8. sjednicu Gradskog vijeća.

ZAPISNIČAR PREDSJEDNIK

GRADSKOG VIJEĆA

Jadranka Goršeta Nikša Odić, mag.iur.,v.r.